|  |  |
| --- | --- |
|  | **«Т А С Д И Қ Л А Й М А Н»**  **Ўзбекистон Республикаси Энергетика вазирлиги ҳузуридаги бюджетдан ташқари Тармоқлараро энергияни тежаш жамғармаси**  **Ижрочи директор\_\_\_\_\_\_\_\_\_\_\_\_\_ Э.Рахманов**  **(имзо)**  **« \_\_\_\_» \_\_\_\_\_\_\_\_\_\_\_\_\_ 2022 йил** |

**Аҳоли ва тадбиркорлик субъектлари томонидан қайта тикланувчи энергия манбалари қурилмасини харид қилиш харажатларини бир қисмини компенсация қилиш ёки фоизсиз бўлиб-бўлиб тўлаш платформасини ишлаб чиқиш юзасидан энг яхши таклифларни танлаш бўйича харид қилиш ҳужжатлари**

**Тошкент-2022 йил**

###### МУНДАРИЖА

|  |  |
| --- | --- |
|  |  |
| I-боб. | Энг яхши таклифларни танлаш иштирокчилари учун йўриқнома |
| II-боб. | Иштирокчиларга қўйиладиган талаблар |
| III-боб. | Энг яхши таклифларни танлашда иштирок этиш учун таклифларни бериш тартиби |
| IV-боб. | Иштирокчиларнинг таклифларини кўриб чиқиш ва баҳолаш тартиби |
| V-боб. | Энг яхши таклифларни танлашда натижалари бўйича шартнома тузиш тартиби |
| VI-боб. | Намунавий ҳужжатлар шакли ва Шартнома лойиҳаси. |

**I-боб. Энг яхши таклифларни танлаш иштирокчилари учун йўриқнома**

Мазкур энг яхши таклифларни танлаш (бундан буён матнда танлаш деб юритилади) бўйича харид қилиш ҳужжатлари Ўзбекистон Республикасининг 2021 йил 22 апрелда қабул қилинган 684-сон “Давлат харидлари тўғрисида”ги Қонуни (кейинги ўринларда –Қонун), Ўзбекистон Республикаси Вазирлар Маҳкамасининг 2022 йил 20 майдаги 276-сон қарори билан тасдиқланган “Давлат харидларини амалга ошириш билан боғлиқ тартиб-таомилларни ташкил этиш ва ўтказиш тартиби тўғрисида ги низомга мувофиқ ишлаб чиқилган.

**Энг яхши таклифларни танлаш орқали давлат харидларида иштирок этиш босқичлари қуйидагиларни ўз ичига олади:**

1. Электрон танлов ва тендер савдоларида етказиб берувчи сифатида қатнашиш учун аввал махсус ахборот порталининг [https://etender.uzex.uz](https://etender.uzex.uz/) веб-сайтида рўйхатдан ўтиш керак бўлади. Етказиб берувчи тизимда фақатгина электрон рақамли имзодан (ЭРИ) фойдаланиб рўйхатдан ўтиши мумкин бўлади.
2. Тизимда рўйхатдан ўтиш жараёни тугаллангандан сўнг, Ҳисоб-китоб клиринг палатасида мижоз учун шахсий кабинет очилади.
3. Электрон танлов ва тендер тизимида рўйхатдан ўтгандан сўнг, етказиб берувчи Ҳисоб-китоб клиринг палатасига аванс тўлови ва операторнинг воситачилик йиғимига етарли даражада маблағ киритиши зарур.
4. Етказиб берувчи электрон танлов ва тендерда иштирок этиш учун зарур лотни сайтдан қидириб топиш керак.
5. Етказиб берувчи ўзи етказиб бериши мумкин бўлган товар бўйича буюртмаларни қидираётганда, товарнинг етказиб бериш шартлари, унинг спецификаси ва буюртмачининг алоҳида талабларини кўздан кечириши лозим.
6. Электрон танлов иштирокчисида танлов ҳужжатлари бўйича саволлар юзага келадиган бўлса буюртмачига очиқ электрон чат орқали танлов таклифларини бериш муддати тугайдиган санадан камида икки кун олдин мурожаат қилиши мумкин бўлади.
7. Танлов билан батафсил танишиб чиқилгандан сўнг агар иштирокчи айнан ўзи батафсил танишиб чиққан танлов бўйича савдода иштирок этишни истаса, танловда иштирок этиш учун таклифлар киритади.
8. Танлов ҳужжатларида белгиланган шартлардан келиб чиқиб электрон тизим автоматик равишда:

* танлов таклифларининг техник қисмини баҳолаш натижаларига кўра энг кўп балл тўплаган иштирокчини (балларни баҳолаш усулидан фойдаланганда);
* электрон танловда иштирок этишни давом эттиришга рухсат берилган иштирокчилар орасидан энг паст нархни таклиф этган иштирокчини (энг паст нарх усулидан фойдаланганда) ғолиб сифатида аниқлайди.

1. Электрон тизим зарур ҳолларда заҳира ғолибини аниқлайди.
2. Танлаш натижаларига доир шартнома танлаш бўйича харид қилиш ҳужжатларида ва ўзи билан шартнома тузилаётган танлаш иштирокчиси томонидан тақдим этилган таклифда назарда тутилган шартлар асосида тузилади.

**Энергетика вазирлиги ҳузуридаги Тармоқлараро энергияни тежаш жамғармаси**

энг яхши таклифларни танлаш ўтказилиши тўғрисидаги

**Эълони**

**Танлашни ўтказиш шакли:** Танлаш мажбурий тартибда электрон шаклда ўтказилади (Қонуннинг 56-моддасига мувофиқ).

**Давлат буюртмачиси:** Тармоқлараро энергияни тежаш жамғармаси (бундан буён матнда буюртмачи деб юритилади).

**Харид предмети:** *Аҳоли ва тадбиркорлик субъектлари томонидан қайта тикланувчи энергия манбалари қурилмасини харид қилиш харажатларини бир қисмини компенсация қилиш ёки фоизсиз бўлиб-бўлиб тўлаш платформасини ишлаб чиқиш.*

**Харид предметининг бошланғич нархи ва етказиб бериш (иш, хизматни тугаллаш) шарти:** нархи *1 000 000 000* сўмдан (қўшимча қиймат солиғисиз).

**Товарни етказиб бериш (иш, хизматни тугаллаш) муддати**: 25 календар куни.

**Харид амалга ошириладиган валюта:** *Ўзбекистон Республикасининг миллий* валютасида.

**Тўлов шартлари:** Бюджет буюртмачиси 30 фоиз миқдорида олдиндан тўловни амалга оширади ва товар етказиб берилганидан (иш бажарилгандан, хизмат кўрсатилганидан) сўнг қолган 70 фоизи тўлаб беради.

**Харид ҳужжатлари билан танишиш:** Талабгорлар харид қилиш тартиб-таомилларини ўтказиш тўғрисидаги эълонларнинг, харид қилиш ҳужжатларининг намунавий шакллари билан махсус ахборот порталининг қуйидаги сайтлари орқали танишиб чиқишлари мумкин: [https://etender.uzex.uz](https://etender.uzex.uz/)

**Танлаш ўтказадиган оператор номи ва унинг веб-сайтига ҳавола:** Ўзбекистон Республика товар-хом ашё биржаси ([https://etender.uzex.uz](https://etender.uzex.uz/))

**Иштирокчиларга қўйиладиган талаблар:**

шартномани бажариш учун зарур техник, молиявий, моддий, кадрлар ресурсларининг ҳамда бошқа ресурсларнинг мавжудлиги;

шартнома тузиш учун қонуний ҳуқуққа эгалик;

солиқлар ва йиғимларни тўлаш бўйича муддати ўтган қарздорликнинг мавжуд эмаслиги;

ўзига нисбатан жорий этилган банкротлик тартиб-таомилларининг мавжуд эмаслиги;

Инсофсиз ижрочиларнинг ягона реестрида қайд этилмаганлиги.

**Буюртмачи билан алоқа боғловчи мансабдор шахс:** Ф.З.Собитов, тел.: *99-855-18-15* Манзили: *Тошкент ш. Истиқбол кўчаси, 21 уй.*

**Таклифларни тақдим этишнинг охирги муддати:**

***“30” “09” “2022” дан “06” “10” “2022”, “17”-“00”-“00”гача***

**(**иштирокчи таклифини электрон конверт кўринишида шахсий кабинети орқали юқорида кўрсатилган муддатдан кечиктирмай тақдим этиши лозим.)

**Иштирокчиларга нисбатан қўшимча талаблар:**

Қонуннинг 34-моддасида назарда тутилган шартлар;

харид комиссияси томонидан ўтказиладиган дастлабки малака танловидан ўтган иштирокчиларнинг таклифлари кўриб чиқилади ва баҳоланади;

таклифларни таъминлаш учун иштирокчи буюртмачини ҳисоб рақамига закалат тарзида харид қилиш ҳужжатларига мувофиқ харид предметининг бошланғич нархи жами суммасининг 3% миқдоридаги маблағни қуйидаги ҳисоб рақамларга ўтказиб бериши шарт:

СТИР: 307983884 СТИР Ғазна: 201122919

ҳ/р: 23402000300100001010

МФО: 00014

Банк номи: Тошкент ш., Марказий банкнинг Тошкентш.ХККМ

ш/ҳ: 400110860262907043509280001

**II -боб. Иштирокчиларга қўйиладиган талаблар**

Мазкур танлашда давлат харидларини бажариш учун талабгор сифатида Ўзбекистон Республикасининг резиденти бўлган юридик шахси иштирок этиши мумкин.

Иштирокчиларга қўшимча талаблар қўйиладиган давлат харидида иштирок этиш учун иштирокчилар дастлабки малака танловидан ўтади.

Харид комиссияси дастлабки малака танловини ўтказади (танлаш бўйича харид қилиш ҳужжатларида назарда тутилган бўлса) ва унинг натижаларини ҳисобга олган ҳолда иштирокчиларни таклифларини кўриб чиқиш ва баҳолаш юзасидан қарор қабул қилади.

Дастлабки малака танлови харид қилиш ҳужжатларини 1-иловасида назарда тутилган тартибда амалга оширилади.

Дастлабки малака танловидан ўтмаган иштирокчиларни таклифлари кўриб чиқилмайди ва баҳоланмайди.

**Иштирокчилар қуйидаги мезонларга мувофиқ бўлиши керак:**

таклифларни таъминлаш учун закалат маблағлари тўлиқ миқдорда ўтказилганлиги;

техник топшириққа доир талабларга мос келувчи таклифлар мавжудлиги;

шартномани бажариш учун зарур техник, молиявий, моддий, кадрлар ресурсларининг ҳамда бошқа ресурсларнинг мавжудлиги;

шартнома тузиш учун қонуний ҳуқуққа эгалиги;

солиқлар ва йиғимларни тўлаш бўйича муддати ўтган қарздорликнинг мавжуд эмаслиги;

ўзига нисбатан жорий этилган банкротлик тартиб-таомилларининг мавжуд эмаслиги;

Инсофсиз ижрочиларнинг ягона реестрида қайд этилмаганлиги;

ўз вақтида сифатли маҳсулот ишлаб чиқариш салоҳияти, уларнинг ишлаб чиқариш қуввати ва иш тажрибасига эгалиги;

имтиёзли солиқ режимидаги молиявий операцияларни амалга оширишда маълумотларни ошкор қилиш ва тақдим этишни назарда тутмайдиган давлатлар ёки ҳудудларда (оффшор ҳудудлар) иштирокчилар ва уларнинг банк ҳисобрақамлари рўйхатдан ўтказилмаганлиги;

таъсис ҳужжатлари ва фаолиятининг қонунийлиги;

манфаатлар тўқнашуви ва аффилланганлик ҳолатлари мавжуд эмаслиги;

иштирокчиларнинг жорий буюртмачи билан илгари тузилган шартномалар бўйича ўз зиммасига олган мажбуриятларнинг ижро этилмаганлиги ёки лозим даражада ижро этилмаганлиги бўйича судда иши кўрилганлиги.

Иштирокчи ва унинг аффилланган шахси таклифларни танлаш бўйича айни битта лотда иштирок этиш ҳуқуқига эга эмас.

Танлашда иштирок этиш истагини билдирган иштирокчилар харид комиссиясига ўтказилаётган танлаш юзасидан тушунтириш бериш бўйича сўров юборишга ҳақли.

Мазкур сўров келиб тушган санадан эътиборан икки иш куни ичида давлат буюртмачиси, агар ушбу сўров давлат буюртмачисига таклифлар бериш муддати тугайдиган санадан камида икки иш куни олдин келиб тушган бўлса, танлаш бўйича харид қилиш ҳужжатларининг қоидаларига доир тушунтиришларни юборади. Танлаш бўйича харид қилиш ҳужжатларининг қоидаларига доир тушунтиришлар уларнинг мазмун-моҳиятини ўзгартирмаслиги керак.

Харид қилиш ҳужжатларига   
1-илова

**Дастлабки малака танловини ўтказиш тартиби**

Дастлабки малака танлови харид қилиш тартиб-таомилининг бир қисми бўлиб, унинг натижаси давлат харидлари тўғрисидаги шартномани тузиш учун асос ҳисобланмайди.

Дастлабки малака танловини ўтказиш тартиби ва баҳолаш мезонлари барча учун бир хил ҳисобланади ҳамда давлат харидларининг асосий принципларига зид бўлмаслиги лозим.

Танлаш бошланишидан олдин харид комиссияси иштирокчиларнинг малакавий танловини ўтказади. Танлашнинг кейинги босқичида фақат малака танловидан ўтган иштирокчилар иштирок этишлари мумкин.

Дастлабки малака танловини ўтказиш учун талабгорлар харид қилиш ҳужжатларининг  
 2-иловасида кўрсатилган ҳужжатларни давлат харидларининг электрон тизимига бириктириши лозим.

Малака ҳужжатлари талабгор томонидан танлаш ўтказиш тўғрисидаги эълонда ва харид қилиш ҳужжатларида белгиланган талаблар асосида иштирокчининг таклифлари билан биргаэлектрон тизимга жойлаштирилади..

Талабгорнинг тақдим қилган ҳужжатларининг тўлиқлиги харид комиссиясининг маъсул котиби (бундан буён матнда котиб деб юритилади) томонидан ўрганилади.

Бунда, котиб томонидан уч иш кунидан ортиқ бўлмаган муддатда иштирокчилар тақдим қилган ҳужжатларнинг тўлиқлилиги ҳамда иштирокчилар ҳақидаги қуйидаги маълумотлар ўрганилади:

Ягона интерактив давлат хизматлари порталидаги маълумотлар (ёки бошқа мамлакатларнинг ўхшаш манбалари);

иштирокчи фаолиятнинг лицензияланадиган тури билан шуғулланганда, унинг “Лицензия” ахборот тизими ёки лицензияловчи органларнинг расмий сайтларидаги лицензиялар реестрида мавжудлиги;

иштирокчиларнинг махсус ахборот порталида инсофсиз ижрочилар реестрида, шунингдек тўланиши лозим бўлган қўшилган қиймат солиғи миқдорини камайтириш ҳуқуқини суиистеъмол қилган корхоналар рўйхатида мавжуд ёки мавжуд эмаслиги;

иштирокчининг ишбилармонлик обрўси тўғрисидаги, шу жумладан иштирокчиларнинг расмий веб-сайти, оммавий-ахборот воситалари, у аъзо бўлган тармоқ уюшмалари ва бирлашмалари ҳамда бошқа Интернет жаҳон ахборот тармоғидаги веб-сайт ва тегишли ахборот тизимлари орқали олинган маълумотлар.

Котиб томонидан ўтказилган ўрганиш натижалари харид комиссиясига тақдим этилади ва харид комиссиясининг йиғилишида кўриб чиқилади

Харид комиссияси қуйидагиларни кўриб чиқади ва баҳолайди:

котиб томонидан тақдим этилган ўрганиш натижаларини;

иштирокчиларнинг ўз вақтида сифатли маҳсулот ишлаб чиқариш салоҳияти, уларнинг ишлаб чиқариш қуввати ва иш тажрибаси;

иштирокчиларнинг молиявий ҳисоботлари, шунингдек солиқлар ва йиғимларни тўлаш бўйича муддати ўтган қарздорлиги мавжуд эмаслиги;

имтиёзли солиқ режимидаги молиявий операцияларни амалга оширишда маълумотларни ошкор қилиш ва тақдим этишни назарда тутмайдиган давлатлар ёки ҳудудларда (оффшор ҳудудлар) иштирокчилар ва уларнинг банк ҳисобрақамлари рўйхатдан ўтказилганлиги ёки ўтказилмаганлиги;

таъсис ҳужжатлари ва фаолиятининг қонунийлиги;

манфаатлар тўқнашуви ва аффилланганлик ҳолатлари мавжуд эмаслиги;

иштирокчиларнинг жорий буюртмачи билан илгари тузилган шартномалар бўйича ўз зиммасига олган мажбуриятларнинг ижро этилмаганлиги ёки лозим даражада ижро этилмаганлиги бўйича судда иши кўрилганлиги;

иштирокчиларга нисбатан банкротлик тартиб-таомилларининг мавжуд эмаслиги.

Иштирокчиларнинг малака танловини ўтказишда қуйидаги иштирокчиларга танлашда иштирок этишга йўл қўйилмайди ва таклифлари кўриб чиқилмайди ва баҳоланмайди:

- малака танлови учун зарур ҳужжатлар тўпламини ўз вақтида топширмаган иштирокчилар;

- закалат маблағларини тўлиқ миқдорда ўтказиб бермаган иштирокчилар (харид қилиш ҳужжатларига мувофиқ талаб қилинганда);

- ўзига нисбатан банкротлик тартиб-таомиллари жорий этилган;

- буюртмачига нисбатан суд ёки арбитраж муносабатлари мавжуд бўлган иштирокчилар;

- Инсофсиз ижрочиларнинг ягона реестрида қайд этилган иштирокчилар;

- имтиёзли солиқ режимидаги молиявий операцияларни амалга оширишда маълумотларни ошкор қилиш ва тақдим этишни назарда тутмайдиган давлатлар ёки ҳудудларда (оффшор ҳудудлар) рўйхатдан ўтказилган ёки мазкур ҳудудларда банк ҳисобрақамлари очган иштирокчилар;

- солиқлар ва йиғимларни тўлаш бўйича муддати ўтган қарздорлиги мавжуд бўлган;

- манфаатлар тўқнашуви ва аффилланганлик ҳолатлари мавжуд бўлган иштирокчилар;

- харид комиссияси томонидан ишчи-ходимлар малакаси, иш тажрибаси, шу жумладан махсус фаолият бўйича тажрибаси, иштирокчиларнинг ўз вақтида сифатли маҳсулот ишлаб чиқариш ёки етказиб етказиб салоҳияти ва/ёки қуввати етарли эмас деб топилган иштирокчилар;

- илгари тузилган шартномалар бўйича ўз зиммасига олган мажбуриятларни лозим даражада бажармаган иштирокчилар.

Малакавий баҳолаш мезонлари харид қилиш ҳужжатларини 4-иловасида келтирилган.

Дастлабки малака танлови натижалари харид комиссиясининг баённомаси билан расмийлаштирилади.

Харид комиссияси баённома расмийлаштирилган кундан бошлаб уч иш кунидан кечиктирмасдан дастлабки малака танловидан ўтмаган иштирокчиларнинг таклифларини рад этиш сабабларини кўрсатган ҳолда уларни хабардор қилади.

Дастлабки малака танловидан ўта олмаган иштирокчиларнинг техник ва нархга оид таклифлари кўриб чиқилмайди ва иштирокчиларга қайтариб берилади ва бу ҳақида иштирокчиларни таклифларини рўйхатга олиш китобида таклифларни қайтариб юбориш санаси ва вақти қайд этилади.

Харид қилиш ҳужжатларига   
2-илова

**Малака ҳужжатларининг**

**РЎЙХАТИ**

1. Ташкилотнинг Давлат рўйхатидан ўтганлиги тўғрисидаги гувоҳноманинг танлаш иштирокчисини муҳри билан тасдиқланган нусхаси.

2. Закалат киритилганлигини тасдиқловчи тўлов топшириқномасининг нусхаси ёки банк кафолатининг асл нусхаси (харид қилиш ҳужжатларига мувофиқ талаб қилинганда).

3. Молиявий ҳисоботлар (ташқи аудитор ташкилотлар томонидан тасдиқланган ёки солиқ органлари томонидан қабул қилинганлиги тасдиқланган ҳолда);

4. Иштирокчиларнинг ишбилармонлик обрўсини (ишчи-ходимлари малакаси, иш тажрибаси, шу жумладан махсус фаолият бўйича тажрибаси) тасдиқловчи ҳужжатлар;

5. Ташкилот (компания) раҳбарининг танлашда иштирок этиш имконияти мавжуд бўлмаган ҳолларда, унинг ваколатли вакили номига ишончнома тақдим этиш талаб этилади. Бундай ишончнома қуйидагиларни амалга ошириш ваколатини беради:

- ҳужжатларни тақдим этиш;

- харид комиссияси йиғилишларида қатнашиш;

- таклифи бўйича тушунтиришлар бериш.

6. Солиқлар ва йиғимларни тўлаш бўйича муддати ўтган қарздорлик мавжуд эмаслиги тўғрисида Давлат солиқ инспекциясининг маълумотномаси.

7. Коррупция кўринишларига йўл қўймаслик бўйича ариза (харид қилиш ҳужжатларига 10-илова).

*\* Иштирокчилар ўз хоҳишига кўра фаолиятига доир қўшимча маълумотлар ва ҳужжатларни тақдим этиши мумкин.*

Харид қилиш ҳужжатларига   
3-илова

**Дастлабки малака танловини ўтказишга**

**ТАЛАБНОМА**

| **Маълумотлар номи** | **Тўлдириш учун** |
| --- | --- |
| **1.** **Умумий маълумот** |  |
| Юридик шахнинг тўлиқ номи |  |
| Ташкилий-ҳуқуқий шакли |  |
| Солиқ тўловчининг идентификация рақами/коди |  |
| Тадбиркорлик фаолияти турлари (барча лицензияланган фаолият турлари кўрсатилсин) |  |
| ИФУТ (агар қўллаш мумкин бўлса) |  |
| Мақоми (ишлаб чиқарувчи, дилер, бошқа) |  |
| Веб-сайти |  |
| Электрон алоқа манзили |  |
| **2. Юридик манзил** |  |
| Мамлакат |  |
| Ҳудуд/вилоят |  |
| Туман |  |
| Шаҳар/аҳоли пункти |  |
| Почта индекси |  |
| Кўча |  |
| Уй |  |
| **3. Ҳақиқий манзил** |  |
| Мамлакат |  |
| Ҳудуд/вилоят |  |
| Туман |  |
| Шаҳар/аҳоли пункти |  |
| Почта индекси |  |
| Кўча |  |
| Уй |  |
| **4. Банк реквизитлари** |  |
| Асосий ҳ/р, валюта ҳ/р |  |
| МФО / Банк коди |  |
| Банк номи |  |
| Банк манзили |  |
| **5. Қўшимча маълумотлар** |  |
| Бажарган ишлари ва лойиҳаларини кўрсатган ҳолда фаолиятини тавсифлаш |  |
| Ходимларнинг умумий сони |  |
| Устав капиталининг қиймати |  |
| **6. Талабгор тажрибаси тўғрисида маълумот** |  |
| Бозорда маҳсулот (товар, иш ва хизмат)ларни етказиб бериш тажрибаси (йил) |  |
| Охирги 3 йил давомида маҳсулот (товар, иш ва хизмат)ларни етказиб беришда буюртмачилар томонидан билдирилган мулоҳазалар |  |
| **7. Молиявий баҳолашни амалга ошириш учун маълумот** |  |
| Охирги 3 йил давомидаги сотув ҳажми (йил кесимида) |  |
| Солиқлар ва бошқа мажбурий тўловлар бўйича қарздорликлар |  |
| * ***шундан:*** *муддати ўтган қарздорликлар* |  |
| **8. Юридик баҳолашни ўтказиш учун маълумот** |  |
| Талабгор фаолиятининг умумий даврида етказиб берувчи (иш бажарувчи, хизмат кўрсатувчи) сифатида тузилган шартномалар сони ва жами суммаси |  |
| * ***шундан:*** *шартномалар бўйича мажбуриятларни ижро этмаслик ҳолатлари мавжудлиги (агарда мавжуд бўлса, сабабларни тавсифлаш)* |  |
| Сўнгги 3 йилда судда кўрилган ишлар мавжудлиги |  |

*Изоҳ:*

*1. Талабгор барча маълумотларни тасдиқлайди ва тақдим қилинган маълумотлар ишончлилиги учун жавобгар ҳисобланади.*

|  |  |  |  |
| --- | --- | --- | --- |
| **Раҳбар** |  |  |  |
| *(имзо)* |  | *(Ф.И.Ш.)* |
| *(муҳр)* |  |  |  |

Харид қилиш ҳужжатларига   
4-илова

**Малакавий баҳолаш мезонлари**

Малакавий баҳолаш харид комиссияси томонидан танлаш бошлангунга қадар амалга оширилади. Агар талаб этилган ахборот иштирокчи томонидан тақдим этилмаса, харид комиссияси иштирокчини танлашда иштирок этишдан четлашга ҳақли.

|  |  |  |  |
| --- | --- | --- | --- |
| **№** | **Мезон** | **Баҳолаш** | **Изоҳ** |
| 1. | Танлаш таклифининг қайтариб олинмаслигини таъминлайдиган закалат ёки банк кафолатининг мавжудлиги | Мавжуд/мавжуд эмас | Мавжуд бўлмаса иштирокчи танлаш савдоларидан четлаштирилади ва таклифлари кўриб чиқилмайди ва баҳоланмайди. |
| 2. | Аввал тузилган шартномалар бўйича мажбуриятларни бажариш | Талабга жавоб беради/талабга жавоб бермайди | Агар талабга жавоб бермаса, харид комиссияси аъзоларининг умумий сонининг кўпчилик овози билан иштирокчининг таклифи рад этилиши мумкин |
| 3. | Иштирокчининг молиявий ҳолати тўғрисида маълумотларни тақдим этиш | Талабга жавоб беради/талабга жавоб бермайди  (*иштирокчи маблағларининг йиллик айланмаси суммаси танлашнинг бошланғич қиймати суммасидан кам бўлиши мумкин эмас*) | Агар талабга жавоб бермаса, харид комиссияси аъзоларининг умумий сонининг кўпчилик овози билан иштирокчининг таклифи рад этилиши мумкин |
| 4. | Иштирокчининг қайта ташкил этиш, тугатиш ёки банкротлик ҳолатлари | Ҳа/йўқ  (*иштирокчининг кафолат хати ва буюртмачидан олинган маълумот асосида баҳоланади)* | Агар ҳа бўлса, иштирокчи танлаш савдоларидан четлаштирилади ва таклифлари кўриб чиқилмайди ва баҳоланмайди. |
| 5. | Иштирокчининг буюртмачи билан суд ёки арбитраж муносабатларга киришганлик | Ҳа/йўқ  (*иштирокчининг кафолат хати ва буюртмачидан олинган маълумот асосида баҳоланади)* | Агар ҳа бўлса, иштирокчи танлаш савдоларидан четлаштирилади ва таклифлари кўриб чиқилмайди ва баҳоланмайди. |
| 6. | Иштирокчи ва унга хизмат кўрсатувчи банкнинг оффшор ҳудудларда рўйхатдан ўтганлик | Ҳа/йўқ | Агар ҳа бўлса, иштирокчи танлаш савдоларидан четлаштирилади ва таклифлари кўриб чиқилмайди ва баҳоланмайди. |
| 7. | Инсофсиз ижрочиларнинг ягона реестрида қайд этилганлик | Мавжуд/мавжуд эмас | Мавжуд бўлса иштирокчи танлаш савдоларидан четлаштирилади ва таклифлари кўриб чиқилмайди ва баҳоланмайди. |
| 8. | Солиқ ва бошқа мажбурий тўловлар бўйича муддати ўтган қарздорликнинг мавжудлиги | Мавжуд/мавжуд эмас (*иштирокчининг кафолат хати ва тақдим этилган маълумотлар асосида баҳоланади)* | Мавжуд бўлса иштирокчи танлаш савдоларидан четлаштирилади ва таклифлари кўриб чиқилмайди ва баҳоланмайди. |
| 9. | Иштирокчи ва унинг аффилланган шахси мазкур танлашда иштирок этмаётганлиги | Ҳа/йўқ | Агар ҳа бўлса, бир бирига аффилланган иштирокчилар танлаш савдоларидан четлаштирилади ва таклифлари кўриб чиқилмайди ва баҳоланмайди. |
| 10. | Иштирокчи ва харид комиссиясининг аъзолари ўртасида аффилланганликнинг мавжудлиги | Ҳа/йўқ | Агар ҳа бўлса, аффилланганлиги мавжуд харид комиссиясининг аъзоси мазкур танлашда овоз беришда ва таклифларни кўриб чиқиш ва баҳолашда иштирок этмайди. |

**III -боб. Энг яхши таклифларни танлашда иштирок этиш учун таклифларни бериш тартиби**

Танлаш таклифи ҳамда иштирокчи ва буюртмачи ўртасида амалга ошириладиган барча тегишли ёзишмалар ва ҳужжатлар давлат тилида ва заруратга кўра бошқа тилларда тайёрланиши мумкин.

Иштирокчиларни таклифи матни бир нечта тилда расмийлаштирилиши натижасида матн талқинида тафовутлар юзага келган тақдирда, ўзбек ёки рус тиллари устунликка эга бўлади.

Техник ҳужжатларни инглиз тилида тақдим этилишига ҳам рухсат берилади. Бунда ҳужжатнинг ўзбек ёки рус тилидаги аниқ таржимаси тақдим этилиши шарт.

Буюртмачи танлаш иштирокчиларидан харид қилиш ҳужжатлари ва қўлланилаётган харид қилиш тартиб-таомили юзасидан тушунтириш бериш тўғрисида сўров олганидан кейин сўралган тушунтиришларни икки иш куни ичида тақдим этади.

Иштирокчи ҳужжатлар тўпламини электрон конвертларда топшириши керак. Иштирокчи таклифини электрон конверт кўринишида шахсий кабинети орқали эълонда кўрсатилган муддатдан кечиктирмай тақдим этишлари лозим..

Иштирокчининг таклифининг ажралмас қисми бўлган электрон ҳужжатлар оператор томонидан белгиланган намунавий шакллар асосида тақдим этилади. Давлат харидларининг электрон тизимига жойлаштирилган таклиф иштирокчининг ЭРИси билан тасдиқланади.

Таклиф билан биргаликда иштирокчи эскизлар, расмлар, чизмалар, фотосуратлар ва бошқа ҳужжатларни файл сифатида жойлаштириши мумкин.

Бунда иштирокчининг таклифи давлат харидларининг электрон тизимидаги намунавий шаклларга мувофиқ ҳужжатларни бириктириш орқали тақдим этилади. Иштирокчининг танлаш таклифидаги маълумотлар бириктирилган ҳужжатлардаги маълумотларга мос келиши керак.

Таклифларини очиш муддати етиб келгунга қадар улар иштирокчилар, шунингдек, харид комиссияси масъул котиби ва аъзолари томонидан кўрилишига йўл қўйилмайди, бундан ушбу таклифларни тақдим этган иштирокчи мустасно. Мазкур талабнинг бажарилишига оператор жавобгар ҳисобланади.

Иштирокчи:

- тақдим этилаётган ахборот ва ҳужжатларнинг ҳақиқийлиги ва тўғрилиги учун жавобгар бўлади;

- фақат битта таклиф беришга ҳақли;

- таклифларни бериш муддати тугагунига қадар берилган таклифни қайтариб олишга ёки унга ўзгартишлар киритишга ҳақли.

Танлаш таклифида қуйидаги ҳужжатлар бўлиши керак:

товар ишлаб чиқарувчи завод томонидан берилган ишончноманинг асл нусхаси (агар танлаш иштирокчиси таклиф этилаётган товар ишлаб чиқарувчиси бўлмаса);

махаллий ишлаб чиқарувчи эканлигини тасдиқловчи ҳужжатлар;

ушбу харид қилиш ҳужжатларини 7-иловасидаги шаклга мувофиқ таклиф қилинган маҳсулот учун техник топшириққа доир талабларнинг қиёсий жадвали;

асбоб-ускуналар ишлаб чиқарувчи заводларнинг Ўзбекистон Республикасида расмий ваколатли хизмат кўрсатиш марказларининг мавжудлиги тўғрисида хат ёки бошқа ҳужжатнинг асл нусхаси, манзил ва бошқа алоқа маълумотларини (телефон, факс, электрон почта, веб-сайт) кўрсатган ҳолда;

техник ҳужжатлар (тақдим этилаётган маҳсулотнинг тўлиқ ва батафсил тавсифини ўз ичига олган рисолалар ёки бошқа ҳужжатлар).

Танлашнинг нарх бўйича таклифи харид қилиш ҳужжатларини 6-иловасидаги шаклга мувофиқ тақдим этилади.

Жойлаштирилган эълонда кўрсатилган муддат ва вақтда давлат харидларининг электрон тизими таклифларни қабул қилишни тўхтатади.

Иштирокчи харид қилиш ҳужжатларидаги талабларни тушунтириш талаби билан давлат буюртмачисига очиқ электрон чат орқали таклифларни бериш муддати тугайдиган санадан камида икки иш куни олдин сўров юборишга ҳақли.

Давлат буюртмачиси сўров келиб тушган санадан эътиборан икки иш куни ичида ушбу сўровга очиқ электрон чат орқали тушунтириш юбориши шарт. Харид қилиш ҳужжатларининг қоидаларига доир тушунтиришлар уларнинг мазмун-моҳиятини ўзгартирмаслиги керак.

Давлат буюртмачиси томонидан таклифларнинг таъминланиши зарурлиги белгилаган тақдирда, иштирокчи таклифи юборилгунига қадар таъминотнинг мақбуллигини тасдиқлаш тўғрисида очиқ электрон чат орқали сўров юборишга ҳақли. Давлат буюртмачиси бундай сўровга бир иш куни ичида жавоб беради.

Белгиланган муддат тугаганидан кейин тақдим этилган таклифлар кўриб чиқилмайди.

Танлаш таклифи харид ҳужжатларида белгиланган муддат давомида амал қилади. Иштирокчиларнинг танлаш таклифининг амал қилиш муддати танлаш таклифлари тақдим этиш муддати тугаган кундан бошлаб камида 90 кунни ташкил этиши керак.

Харид комиссияси танлашда иштирок этиш учун таклифлар бериш муддати тугайдиган санадан камида бир иш кунидан кечиктирмай танлаш бўйича харид қилиш ҳужжатларига ўзгартиришлар киритиш тўғрисида қарор қабул қилишга ҳақли. Бунда ушбу танлашда таклифларни тақдим этишнинг тугаш муддати камида уч иш кунига узайтирилади. Шу билан бирга, эълонда кўрсатилган ахборот ўзгартирилган бўлса, танлаш ўтказиш тўғрисидаги эълонга ўзгартиришлар киритилади. Товарларни (ишларни, хизматларни) ўзгартиришга йўл қўйилмайди.

Харид қилиш ҳужжатларига ўзгартишлар киритиш тўғрисида қарор харид комиссиясининг мажлисларида қабул қилинади.

Харид қилиш ҳужжатларига   
6-илова

**НАРХ ТАКЛИФИ**

(Харид предметини номи кўрсатилади)

Сана: (танлаш таклифи берилган сана кўрсатилади).

КИМГА: Харид комиссиясига.

Биз, қуйида имзо чекувчилар, харид қилиш ҳужжатларини ўрганиб чиқиб, маҳсулотни ишлаб чиқиш (етказиб бериш) жараёнида ечимини топиши керак бўлган муаммолар билан танишиб чиққанлигимизни маълум қиламиз.

Барча талабларни ўрганиб чиқиб, маҳсулотларни қуйида келтирилган танлаш шартларига асосан етказиб беришни таклиф этамиз:

- тўлов шартлари - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

- хизмат кўрсатиш (етказиб бериш) шартлари -\_\_\_\_\_\_\_\_\_\_\_\_\_\_\_\_\_\_\_\_\_\_\_;

- хизмат кўрсатиш (етказиб бериш) муддатлари- \_\_\_\_\_\_\_\_\_\_\_\_\_\_\_\_\_\_\_\_\_\_\_;

Етказиб бериладиган товарнинг (бажариладиган ишларнинг, кўрсатиладиган хизматларнинг) умумий қиймати\_*(танлаш таклифининг умумий қиймати сон билан ва ёзма кўринишда ҳамда тўловнинг валюта шакли кўрсатилган ҳолда бўлади)* ташкил этади ва танлаш таклифининг ажралмас қисми бўлган нархлар жадвалида акс эттирилади.

Биз танлаш таклифларини қабул қилиш муддати тугаган кундан бошлаб,  
 90 кун давомида мазкур таклиф тартибига амал қилишга розилик билдирамиз. Ушбу танлаш таклифи биз учун мажбурий бўлиб қолади ва кўрсатиб ўтилган муддат тугагунига қадар исталган вақтда қабул қилиниши мумкин. Биз харид комиссияси энг паст нарх таклифини қабул қилишга мажбур эмаслигини, балки баҳолашнинг энг яхши кўрсаткичлари ва мезонларига асосланиб қарор қабул қилишини яхши тушунамиз.

Сана: «\_\_\_» \_\_\_\_\_\_\_\_\_\_202 г.

Раҳбар ёки ваколатли шахснинг Ф.И.Ш ва -ЭРИ

**Етказиб бериладиган товарларнинг нарх жадвали**

|  |  |  |  |  |  |  |
| --- | --- | --- | --- | --- | --- | --- |
| № | Маҳсулот номи | Ўлчов бирилиги. | Миқдори | Ишлаб чиқарувчи мамлакат, ишлаб чиқарувчи заводнинг номи | бир дона маҳсулот нархи | миқдорга асосан маҳсулот қиймати |
| 1 |  |  |  |  |  |  |
| 2 |  |  |  |  |  |  |
|  |  |  |  |  |  |  |

**IV -боб. Иштирокчиларнинг таклифларини кўриб чиқиш ва баҳолаш тартиби**

Закалати таъминланмаган иштирокчиларнинг таклифлари харид комиссияси томонидан кўриб чиқилмайди ва баҳоланмайди (харид қилиш ҳужжатларида назарда тутилган бўлса).

Танлаш харид комиссияси томонидан белгиланган муддатда ўтказилганда давлат харидларининг электрон тизими автоматик равишда иштирокчилар томонидан жойлаштирилган ва уларнинг танлаш таклифларини ташкил этувчи электрон хужжатларни кўриш имкониятини беради.

Иштирокчи томонидан бириктирилган файллар унинг танлаш таклифида кўрсатилган маълумотларига мос бўлиши ҳамда давлат харидларининг электрон тизимидаги тўлдирилиши мажбурий бўлган электрон майдонлар тўлдирилиши керак.

. Давлат харидларининг электрон тизими иштирокчи таклиф этган нархни бошланғич нархга мувофиқлигини ва электрон майдонларнинг тўлдирилганлигини ҳамда бириктирилган файлларнинг мавжудлигини текширади. Иштирокчи томонидан таклиф этилган нарх бошланғич нархдан юқори бўлса, шунингдек тўлдирилиши мажбурий бўлган майдонлар тўлдирилмаган бўлса ёки бириктирилиши мажбурий бўлган файллар мавжуд бўлмаса, давлат харидларининг электрон тизими рад этиш сабабини кўрсатган ҳолда иштирокчининг таклифини рад этади. Бириктирилган файллардаги маълумотларнинг иштирокчининг танлаш таклифида кўрсатилган маълумотларга мувофиқлигини текшириш харид комиссиясининг масъул котиби томонидан амалга оширилади.

Агар таклифни киритган танлаш иштирокчиси Қонунда белгиланган талабларга мос келмаса ёхуд танлаш иштирокчисининг таклифи харид қилиш ҳужжатлари талабларига мос келмаса, харид комиссияси таклифни рад этади.

Агар танлаш таклифи Қонуннинг ва танлаш бўйича харид қилиш ҳужжатлари талабларига мувофиқ бўлса, у тегишли тарзда расмийлаштирилган деб топилади. Танлаш таклифи тегишли тарзда расмийлаштирилганлиги ёки расмийлаштирилмаганлиги бўйича харид комиссияси масъул котибининг қарори унинг асосланган сабаблари билан харид комиссияси томонидан тасдиқланиши лозим.

Иштирокчининг танлаш таклифи талабларга мос келмаганлиги тўғрисидаги қарор, ушбу қарор қабул қилинган кунда иштирокчининг шахсий кабинетига юборилади.

Танлаш ғолибини аниқлаш учун танлаш таклифларини баҳолаш танлаш бўйича харид қилиш ҳужжатларида белгиланган мезонлар ва усул асосида амалга оширилади.

Баҳолаш пайтида харид комиссиясининг масъул котиби иштирокчиларидан таклифлари бўйича тушунтиришлар сўрашга ҳақли. Мазкур жараён электрон шаклда ўтказилади.Тушунтириш жараёнида таклифнинг моҳияти, шунингдек нархи юзасидан бирор-бир ўзгартиришларга йўл қўйилмайди.

Танлаш таклифи танлаш бўйича харид қилиш ҳужжатлари билан белгиланган муддат мобайнида кучда қолади.

Танлаш иштирокчилари таклифларини турли валюталарда тақдим этган ҳолларда, баҳолаш жараёнида таклиф қиймати конверт очилган санадаги Ўзбекистон Республикаси Марказий банкининг ягона валюта курси бўйича қайта ҳисобланади.

Арифметик ёки бошқа хатоликлар аниқланган тақдирда харид комиссияси иштирокчиларини хабардор қилган ҳолда, таклифини рад этиш ёки келгусида кўриб чиқишнинг бошқа шартларини белгилаб беришга ҳақли.

Чет эллик ва маҳаллий иштирокчиларнинг таклиф этаётган нархларини объектив тарзда таққослаш мақсадида баҳолаш жараёнида Ўзбекистон Республикасининг амалдаги қонунчилигида кўзда тутилган тегишли харажатлар ҳисобга олинади (солиқлар ва бошқа мажбурий тўловлар).

Танлашда чет эллик етказиб берувчилар билан бир қаторда камида учта маҳаллий ишлаб чиқарувчилар иштирок этса, агар Ўзбекистон Республикаси халқаро шартномаларида бошқача қоида назарда тутилмаган бўлса, Ўзбекистон Республикаси Президентининг фармонлари ва қарорларига кўра ушбу маҳаллий ишлаб чиқарувчиларнинг таклифларни баҳолашда чет эллик етказиб берувчилар томонидан таклиф этилган нархдан 15 фоиздан кўп бўлмаган миқдорда преференциялар берилиши мумкин.

Танлаш иштирокчиларининг таклифларини кўриб чиқиш ва баҳолаш муддати таклифлар бериш тугаган пайтдан эътиборан ўн иш кунидан ошиши мумкин эмас.

Танлаш иштирокчиси томонидан тақдим этилган ҳужжатлардаги ахборотнинг ишончсиз эканлиги аниқланган тақдирда, харид комиссияси бундай иштирокчини харид қилиш тартиб-таомилининг исталган босқичида танлашда иштирок этишдан четлатишга ҳақли.

Иштирокчиларнинг таклифлари харид қидиш ҳужжатларида белгиланган талабларга мувофиқлигини баҳолаш мақсадида харид комиссияси комиссия аъзолари ва мустақил экспертлардан, тор доирадаги мутахассислардан иборат бўлган ишчи гуруҳ тузишга ҳақли.

Келиб тушган таклифлар харид комиссияси ёки мутахасислар иштирокидаги ишчи гуруҳи томонидан кўриб чиқилиб, баҳоланиши мумкин. Бунда, ишчи гуруҳи томонидан баҳоланганда харид комиссиясига хулоса шаклидаги ҳисобот тақдим этилади. Редакция ташкил этиш ва бахолаши мумкинлиги.

Харид комиссияси иштирокчиларни таклифларини харид қилиш ҳужжатларида белгиланган техник хусусиятларга доир талабларга мувофиқлигини харид қилиш хужжатларини 7-иловасида кўрсатилган мезонлар бўйича баҳолайди

Танлаш таклифининг миқдорий кўрсаткичларини, шу жумладан нарх қисмини баҳолаш давлат харидларининг электрон тизими томонидан автоматик равишда амалга оширилади.

Танлашда нархи бошланғич нархдан ошган иштирокчиларнинг таклифлари кўриб чиқилмайди ва баҳоланмайди.

Миқдор кўрсаткичларига эга бўлмаган таклифнинг техник қисмининг мезонлари (эксперт мезонлари) бўйича иштирокчиларнинг таклифларини баҳолаш ва таққослаш харид комиссияси томонидан овоз бериш орқали амалга оширилади.

Харид комиссияси ғолибни аниқлаш учун рад этилмаган таклифларни харид қилиш ҳужжатларида қайд этилган мезонлар асосида баҳолашни амалга оширади.Харид комиссияси иштирокчиларни нарх таклифини харид қилиш ҳужжатларида белгиланган талабларга мувофиқлигини харид қилиш хужжатарини 8-иловасида кўрсатилган мезонлар бўйича баҳолайди.

Танлаш бўйича харид қилиш ҳужжатларида белгиланган шартлардан келиб чиқиб давлат харидларининг электрон тизими автоматик равишда:

танлаш таклифининг техник ва нарх қисмларини баҳолашни ҳисобга олган ҳолда энг юқори балл тўплаган иштирокчини (балл усулидан фойдаланганда);

танлаш таклифларининг техник қисмини баҳолаш натижаларига кўра танлашда иштирок этишни давом эттиришга рухсат берилган иштирокчилар орасидан энг паст нархни таклиф этган иштирокчини (энг паст нарх усулидан фойдаланганда) ғолиб сифатида аниқлайди.

Икки ёки ундан ортиқ иштирокчилар бир хил балл тўплаган бўлса (балл усулидан фойдаланганда) ёки бир хил нарх таклиф қилган бўлса (энг паст нарх усулидан фойдаланганда), танлаш таклифини барчадан олдин жойлаштирган иштирокчи ғолиб деб топилади.

Харид комиссиясининг қарори билан танлаш бўйича харид қилиш ҳужжатларида ва таклифда кўрсатилган мезонларга мувофиқ ғолибнинг таклифидан кейинги энг мақбул таклифни тақдим этган иштирокчи сифатида эътироф этилган захирадаги ғолиб аниқланиши мумкин.

Танлаш таклифларини кўриб чиқиш ҳамда баҳолаш натижалари давлат харидларининг электрон тизимида автоматик равишда шаклланган дастлабки электрон баённомада қайд этилади ва танлаш ўтказиш бўйича харид комиссияси аъзолари томонидан ЭРИдан фойдаланган ҳолда имзоланади.

Таклифларни кўриб чиқиш ҳамда баҳолаш баённомасида харид комиссияси таклифларни рад этишнинг аниқ сабаблари кўрсатилган ҳолда рад этилган танлаш иштирокчилари ҳақидаги ахборотларни қайд этади.

Баённома давлат буюртмачиси томонидан у расмийлаштирилган кунда давлат харидларининг электрон тизимига муҳокама қилиш учун икки иш кунига жойлаштирилиши керак.

Агар икки иш куни ичида танлаш иштирокчилари томонидан танлаш ўтказиш натижалари бўйича эътирозлар келиб тушмаган бўлса, давлат буюртмачиси ва харид комиссияси томонидан ғолиб деб топилган иштирокчи ўртасида шартнома тузилади.

Муҳокама учун белгиланган муддат тугаганидан кейин келиб тушган эътирозлар харид комиссияси томонидан кўриб чиқилмайди.

Давлат буюртмачиси томонидан харид комиссиясига тақдим этилган муҳокама натижалари тўғрисидаги ахборот асосида харид комиссиясининг тегишли мажлиси баённомаси расмийлаштирилади ва имзоланган кундан бошлаб уч иш куни ичида давлат харидларининг электрон тизимига жойлаштирилади.

Иштирокчиларнинг таклифни таъминлаш маблағи, ғолиб аниқлангандан сўнг икки иш куни мобайнида қайтарилади.

Ғолиб иштирокчининг таклифни таъминлаш маблағи, шартнома шартлари тўлиқ бажарилгандан сўнг икки иш куни мобайнида қайтарилади.

Харид қилиш ҳужжатларига   
7-илова

**1 -. Таклифларни техник жиҳатдан баҳолаш.**

Таклифларни техник жиҳатдан баҳолаш танлашнинг техник таклифларига оид ҳужжатлари асосида амалга оширилади.

***Техник баҳолаш мезонлари харид комиссиясининг хар бир аъзоси томонидан баҳоланади.***

|  |  |  |  |
| --- | --- | --- | --- |
| **№** | **Мезон** | **Баҳолаш** | **Изоҳ** |
| **1** | Платформани яратиш учун камида 5 та АКТ мутахассислигига эга бўлган ходимларни ажратиши. | Мавжуд бўлса – 10 балл  Мавжуд эмас – 0 балл | Агар мавжуд бўлмаса, харид комиссияси аъзоларининг умумий сонининг кўпчилик овози билан иштирокчининг таклифи рад этилиши мумкин |
| **2** | Ажратилган ходимларни АКТ соҳасида камида 5 йиллик иш тажрибасига эга бўлиши | Мувофиқ бўлса – 10 балл  Мувофиқ эмас – 0 балл | Агар мувофиқ бўлмаса, харид комиссияси аъзоларининг умумий сонининг кўпчилик овози билан иштирокчининг таклифи рад этилиши мумкин |
| **3** | Ишлаб чиқилган дастурий маҳсулот архитектураси микросервис ва контейнерлаштириш талабларига жавоб бериши | Мувофиқ бўлса – 10 балл  Мувофиқ эмас – 0 балл | Агар мувофиқ бўлмаса, харид комиссияси аъзоларининг умумий сонининг кўпчилик овози билан иштирокчининг таклифи рад этилиши мумкин |
| **4** | АКТ соҳасида ходимларни камида 3 таси хорижий давлатларда иш тажрибасига эга бўлиши. | Мувофиқ бўлса – 10 балл  Мувофиқ эмас – 0 балл | Агар мувофиқ бўлмаса, харид комиссияси аъзоларининг умумий сонининг кўпчилик овози билан иштирокчининг таклифи рад этилиши мумкин |
| **5** | Харид қилиш ҳужжатларининг техник қисми талабларига мувофиқлиги | Мувофиқ бўлса – 10 балл  Мувофиқ эмас – 0 балл | Агар мавжуд бўлмаса, харид комиссияси аъзоларининг умумий сонининг кўпчилик овози билан иштирокчининг таклифи рад этилиши мумкин |
| **6** | Хизмат кўрсатиш марказининг мавжудлиги | Мавжуд – 10 балл  Мавжуд эмас – 0 балл | Агар мавжуд бўлмаса, харид комиссияси аъзоларининг умумий сонининг кўпчилик овози билан иштирокчининг таклифи рад этилиши мумкин |
| **7** | Ишлаб чиқилган дастурий маҳсулотга камида 5 йил техник қўллаб қувватлаш ва кафолат бериш. | Мувофиқ бўлса – 10 балл  Мувофиқ эмас – 0 балл | Агар мавжуд бўлмаса, харид комиссияси аъзоларининг умумий сонининг кўпчилик овози билан иштирокчининг таклифи рад этилиши мумкин |

**Таклиф қилинаётган маҳсулотларнинг техник тавсифларининг қиёсий жадвали**

*Танлаш \_\_\_\_\_ (танлаш рақами ва санаси кўрсатилади)*

|  |  |  |  |  |  |
| --- | --- | --- | --- | --- | --- |
| № | Параметр номи | Техник хусусиятларига доир талабларига мувофиқ кўрсаткич | Иштирокчининг таклифига биноан кўрсаткич | Кафолат муддати | Изоҳ (мос/мос эмас) |
| 1 | Архитектура ва бошкарув | Microservice, RestFull API, Docker, Traefik |  |  |  |
| 2 | Маълумотлар базаси | PostgreeSql 14  ёки юқори |  |  |  |
| 3 | Фронтэнд | VUE JS 3.0  ёки юқори |  |  |  |
| 4 | Бекэнд | NET 6.0  ёки юқори версияси |  |  |  |
| 5 | Мобил илова | Котлин, SWIFT |  |  |  |

Харид қилиш ҳужжатларига   
8-илова

**2. Таклифларни нарх жиҳатдан баҳолаш**

***Нарх жиҳатдан баҳолаш мезонлари харид комиссиясининг хар бир аъзоси томонидан баҳоланади.***

|  |  |  |  |
| --- | --- | --- | --- |
| № | **Мезон** | **Баҳолаш** | **Изоҳ** |
| **1.** | Энг паст нарх | Энг паст – 10 балл  Энг юқори– 0 балл  Энг паст нарх энг юқори баҳоланади.  Энг юқори нарх энг паст баҳоланади. | Бунда баллар кўлами иштирокчиларнинг таклифлари сонига қараб шакллантирилади. |
| **2.** | Тўлов шартлари | Энг юқори – 10 балл  Энг паси – 0 балл | Харид қилиш ҳужжатларида кўрсатилган шартларга мувофиқ бўлиши лозим. |
| **3.** | Етказиб бериш муддати | Энг юқори – 10 балл  Энг паси – 0 балл  Энг кам муддат энг юқори баҳоланади.  Энг кўп муддат энг паст баҳоланади. | Бунда баллар кўлами иштирокчиларнинг таклифлари сонига қараб шакллантирилади. |

Харид қилиш ҳужжатларига   
9-илова

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |
| **ТАНЛАШ ТАКЛИФЛАРИНИ БАҲОЛАШНИНГ ЯКУНИЙ ЖАДВАЛИ** | | | | | | | | | | | | | | | | | |
| **Т/р** | **Мезон номи** | | | | | | | **Тўплаган бали** | | | **Ошириладиган миқдори** | | | **Танлаш иштирокчиси номи** | | | |
|  | |  |  |
| 1. | Техник жиҳатдан баҳолаш натижаси | | | | | | |  | | | 1.80 | | |  | |  |  |
| 2. | Нарх жиҳатдан баҳолаш | | | | | | |  | | | 1.20 | | |  | |  |  |
| Жами баллар | | | | | | | |  | | |  | | |  | |  |  |

**VI -боб. Энг яхши таклифларни танлаш натижалари бўйича шартнома тузиш тартиби**

Танлаш натижалари бўйича шартнома харид қилиш ҳужжатларида ва ўзи билан шартнома тузилаётган танлаш иштирокчиси томонидан берилган таклифда кўрсатилган шартлар асосида ғолиб аниқланган вақтдан бошлаб ўн иш кунлик муддатдан кечиктирмасдан тузилади.

Ғолиб шартнома тузишдан бош тортган тақдирда унга закалат суммаси қайтариб берилмайди. Агар харид комиссияси томонидан захирадаги ғолиб аниқланган бўлса, шартнома тузиш ва унга доир мажбуриятларни бажариш ҳуқуқи захирадаги ғолибга ўтади. Бунда захирадаги ғолиб ғолиб томонидан таклиф этилган нархда (бундан захирадаги ғолиб таклиф этган нарх ғолиб томонидан таклиф этилган нархдан паст бўлган ҳоллар мустасно) шартнома тузади ёки шартнома тузишдан бош тортиши мумкин.

Танлаш ўтказиш натижаларига кўра шартнома электрон шаклда тузилади, томонларнинг ЭРИси билан тасдиқланади ҳамда шартномаларнинг ягона реестрига киритилади.

Танлаш натижалари бўйича тузилган шартнома тўғрисидаги ахборот давлат буюртмачиси томонидан махсус ахборот порталига у тузилган кундан бошлаб уч иш кунидан кечиктирмай жойлаштирилади.

Танлаш натижалари бўйича шартнома харид қилиш ҳужжатларини 11-иловасида кўрсатилган шаклда тузилади.

Харид қилиш ҳужжатларига   
10-илова

№:\_\_\_\_\_\_\_Сана:\_\_\_\_\_\_\_\_\_

**Харид комиссияси**

**КОРРУПЦИЯ КЎРИНИШЛАРИГА ЙЎЛ ҚЎЙМАСЛИК БЎЙИЧА  
АРИЗА**

Мен, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(харид тартиб-таомили иштирокчисининг номи кўрсатилади)* товар етказиб бериш учун *(таклиф этилаётган товар турлари кўрсатиб ўтилади)* ўтказилаётган энг яхши таклифларни танлаш воситасидаги давлат харидида коррупцияга оид ҳуқуқбузарликларга йўл қўймаслик мажбуриятини оламан.

Мен коррупциянинг қуйидаги кўринишларига йўл қўймасликни кафолатлайман:

- Ўзбекистон Республикасининг коррупцияга қарши курашиш тўғрисидаги қонун ҳужжатларининг талабларига зид келадиган ҳар қандай хатти-ҳаракатларни амалга ошириш;

- ўз мансаб ёки хизмат мавқеимдан шахсий манфаатларимни ёхуд ўзга шахсларнинг манфаатларини кўзлаб моддий ёки номоддий наф олиш мақсадида қонунга хилоф равишда фойдаланиш;

- танлаш бўйича харид қилиш ҳужжатларини қонунчиликка зид тартибда расмийлаштириш;

- танлаш бўйича харид қилиш тартиб-таомилларини қонунчиликка зид тартибда амалга ошириш;

- давлат харидлари субъектларига таъсир ўтказиш, жумладан, пора беришни таклиф қилиш, ваъда бериш, товламачилик қилиш, пора сифатида пул тўлаш, бевосита ёки билвосита пора олишга розилик бериш;

- манфаатлар тўқнашувига;

- танлашда иштирок этаётган бошқа иштирокчилар билан тил бириктириш;

- ишончсиз ёки бузиб кўрсатилган ахборотни тақдим этиш.

Коррупцияга оид ҳуқуқбузарликлар содир этиш ҳолатлари аниқланган тақдирда қонунчиликка мувофиқ жавобгарликка тортилишга розилик билдираман.

Раҳбарнинг Ф.И.Ш.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Телефон/факс рақами:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Электрон почта манзили:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЭРИ: